**ขอเชิญร่วมถวายผ้าป่าสามัคคี**

 **สร้างศาลาปฏิบัติธรรม รวมใจสามัคคี**

**ณ สถานปฏิบัติธรรมป่าวิเวกสิกขาราม อ.พล จ.ขอนแก่น**

**วันอาทิตย์ที่ ๓ เมษายน พ.ศ. ๒๕๖๕ เวลา ๑๑.๐๐ น.**

 เนื่องในโอกาสวันจักรี ซึ่งอำเภอพลเป็นสถานที่ที่เจ้าพระยาจักรี(พระยศในขณะนั้น) ได้มาตั้งทัพรวมพลจะไปปราบพระเจ้ากรุงเวียงจันทร์ เพื่อรำลึกถึงพระมหากรุณาธิคุณของพระองค์ จึงขอเชิญพุทธบริษัททุกท่านร่วมปฏิบัติธรรม บำเพ็ญกุศล ทาน ศีล ภาวนา **ที่บ้านหรือที่วัด** และร่วมเป็นเจ้าภาพสร้างศาลาปฏิบัติธรรมรวมใจสามัคคี ถวายเป็นพระราชกุศลแด่องค์ ร.๑ ราชวงศ์จักรีและบุรพกษัตริย์บนแผ่นดินไทยทุกพระองค์

ขออานุภาพสมเด็จพระพุทธเจ้าองค์ปฐมสิขีทศพลที่ ๑ พระพุทธเจ้าทุกพระองค์ พระปัจเจกพุทธเจ้าทุกพระองค์ พระรัตนตรัย และอำนาจบุญกุศลที่ท่านได้ทำในครั้งนี้ ขอให้ทุกท่านมีความเจริญทั้งทางโลก ทางธรรม พ้นจากกองทุกข์ เข้าถึงพระนิพพาน ภัยพิบัติอันตรายทั้งปวงและโรคระบาดโควิด-19 สลายไป ขอให้เศรษฐกิจคล่องตัว ให้ประชาชนทุกท่านมีสัมมาทิฏฐิ ผ่านพ้นอุปสรรคทั้งปวง.

 คณะพุทธบริษัทสมเด็จพระพุทธเจ้าองค์ปฐมสิขีทศพลที่ ๑

**กำหนดการ**

 วันที่ ๒ -๓ เม.ย. ๖๕ ร่วมปฏิบัติธรรม และเทปูนคานศาลา

 วันที่ ๓ เม.ย. ๖๕ เวลา ๙.๐๐ น. ตั้งกองผ้าป่าสามัคคีสร้างศาลาปฏิบัติธรรม

 เวลา ๑๑.๐๐ น. ถวายภัตตาหารเพล ถวายผ้าป่าสามัคคีฯ **(ผู้แทนที่อยู่วัดถวาย)**

 กรวดน้ำอุทิศบุญกุศล ถวายเป็นพระราชกุศลแด่องค์ ร.๑ ราชวงศ์จักรี และบุรพกษัตริย์

 บนแผ่นดินไทยทุกพระองค์ ให้ญาติทุกภพทุกชาติ พรหม เทวดา นาค สัมภเวสี เปรต ทั้ง ๓ โลก

 **(เริ่มถ่ายทอดสดทางออนไลน์ ๑๑.๓๐ น. ร่วมถวายผ้าป่า กรวดน้ำอุทิศ และอธิษฐานขอพรพระ)**

 **หมายเหตุ** ท่านที่ไม่สามารถมาร่วมงานได้ สามารถโอนปัจจัยเข้าบัญชี

1.พระวิชัย ศิริผลหลาย ธ.ทหารไทย บัญชีฝากไม่ประจำ สาขาบ้านไผ่ เลขที่ 384-2-38156-2

2.พระวิชัย ศิริผลหลาย ธ.ไทยพาณิชย์ บัญชีออมทรัพย์ สาขาเมืองพล เลขที่ 792-213143-4

 และกรุณาแจ้งให้ทราบด้วย เพื่อจะได้นำปัจจัยเข้ากองผ้าป่า ที่เบอร์โทรแม่ชีรุ่ง 08-4603-0946

 เนื่องจากจะมีการเทปูนคานศาลา​ โดยจะโม่ผสมปูนเทเอง เริ่มเวลา​ ๐๔.๐๐ น. เช้าวันที่ ๒ ​เม.ย.จนกว่าจะแล้วเสร็จ ท่านที่ไม่ติดโควิดมาร่วมเทปูนได้ ​